Rámcová dohoda pre časť zákazky č. 1-5 (doplní sa)

uzavretá v zmysle ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“) a ust. § 269 ods. 2 zákona č. 513/1991 Zb. Obchodný zákonník

(ďalej len „dohoda“)

Strany dohody:

Dodávateľ:

Obchodné meno :

Sídlo :

Zápis: :

Zastúpený :

Bankové spojenie :

Číslo účtu :

IČO :

DIČ :

(ďalej len „**dodávateľ**“)

a

Odberateľ :

Názov : Hlavné mesto Slovenskej republiky Bratislava

Sídlo : Primaciálne námestie 1, 814 99 Bratislava

Zastúpený : Ing. arch. Matúš Vallo, primátor

Bankové spojenie : ČSOB a.s.

Číslo účtu : IBAN: SK37 7500 0000 0000 2582 9413

IČO : 00603481

DIČ : 2020372596

(ďalej len „**odberateľ** “)

(dodávateľ a odberateľ ďalej spolu aj ako „**strany dohody**“)

Článok I.

Predmet dohody

1. Odberateľ, ako verejný obstarávateľ, vyhlásil v rámci príležitostného verejného obstarávania podľa ust. § 16 zákona o verejnom obstarávaní verejnú súťaž na predmet zákazky „Nákup motorových vozidiel“. Predmetná súťaž bola vyhlásená uverejnením v Úradnom vestníku EÚ pod značkou .............................. zo dňa .................. a vo Vestníku verejného obstarávania č. .............. zo dňa .................... pod značkou ................. a bola realizovaná postupom podľa ust. § 66 ods. 7 zákona o verejnom obstarávaní.
2. Túto dohodu uzatvárajú strany dohody ako výsledok verejnej súťaže na predmet zákazky pre časť č. 1 – 5 s názvom „xxx“.
3. Predmetom dohody je kúpa a predaj motorových vozidiel (ďalej len „**tovar**“) v zmysle výsledku verejného obstarávania a v zmysle Všeobecných zmluvných podmienok hlavného mesta SR Bratislavy pre vybrané zmluvné vzťahy, ktoré sú výsledkom zadávania zákaziek podľa zákona o verejnom obstarávaní zo dňa XX.XX.2021 (ďalej len „**Všeobecné zmluvné podmienky**“). Továrenská značka, typ motorových vozidiel a ich podrobná špecifikácia a výbava sú uvedené v Prílohe č. 1 tejto dohody, ktorá tvorí jej neoddeliteľnú prílohu. Všeobecné zmluvné podmienky tvoria Prílohu č. 2 tejto dohody a sú jej neoddeliteľnou prílohou.
4. Touto dohodou sa dodávateľ zaväzuje na základe objednávok vystavených odberateľom dodávať tovar vo vlastnom mene a na vlastnú zodpovednosť, rešpektujúc podmienky dohodnuté v tejto dohode a/alebo vo Všeobecných zmluvných podmienkach.
5. Odberateľ sa zaväzuje tovar, dodaný na základe objednávok od dodávateľa prevziať v súlade s podmienkami stanovenými touto dohodou a/alebo Všeobecnými zmluvnými podmienkami a zaplatiť zaň cenu podľa článku II. dohody.
6. Odberateľ má záujem kúpiť od dodávateľa tovar v maximálnom počte XX (doplní sa pre každú rámcovú dohodu podľa konkrétnej časti) motorových vozidiel počas trvania tejto dohody.

**Článok II.**

Cena

* 1. Cena za tovar je stanovená na základe ponuky dodávateľa ako úspešného uchádzača vo verejnej súťaži a v súlade so zákonom č. 18/1996 Z. z. o cenách. V dohodnutej cene sú zahrnuté všetky náklady dodávateľa súvisiace s dodaním tovaru do miesta dodania, vrátane nákladov na dopravu do miesta dodania a primeraný zisk.
	2. Jednotková cena tovaru je uvedená v prílohe č. 3 tejto dohody – Návrh na plnenie kritéria na vyhodnotenie ponúk (z ponuky predloženej vo verejnom obstarávaní), ktorá tvorí neoddeliteľnú prílohu dohody.
	3. Celkový finančný limit pre nákup tovaru na základe tejto dohody nesmie počas jej platnosti a účinnosti prekročiť sumu XX (doplní sa pre každú rámcovú dohodu podľa konkrétnej časti). Tento finančný limit je maximálny. Odberateľ nie je povinný počas platnosti a účinnosti dohody vyčerpať uvedený finančný limit prostredníctvom zadávania jednotlivých objednávok. Dodávateľ si je vedomý, že mu nevznikajú žiadne finančné nároky vrátane náhrady škody z dôvodu, ak celkový finančný limit uvedený v prvej vete nebude vyčerpaný v plnom rozsahu.

Článok III.

Miesto, spôsob a doba plnenia

* 1. Jednotlivé dodávky tovaru podľa tejto dohody sa budú realizovať na základe písomnej objednávky vystavenej odberateľom, v ktorej bude presne stanovený jeho druh, množstvo, cena, miesto dodania tovaru, ako aj predpokladaný termín dodania tovaru vrátane náležitostí určených príslušnou právnou normou. Strany dohody sa dohodli, že jednotlivé objednávky doručí odberateľ dodávateľovi osobne, kuriérom, poštou alebo e-mailom.
	2. Zadávanie objednávok je právom, nie povinnosťou, odberateľa a dodávateľ si je vedomý, že objednávky budú počas platnosti tejto dohody zadávané výhradne podľa skutočných potrieb odberateľa.
	3. Objednaný tovar bude dodávateľom dodaný na miesto dodania a prevzatý formou dodacieho listu (preberacieho protokolu), ktorý bude podpísaný zodpovedným zamestnancom odberateľa, pričom jedna kópia dodacieho listu ostáva odberateľovi.
	4. Objednaný tovar bude dodaný bez zbytočného odkladu najneskôr do 22 týždňov od doručenia objednávky dodávateľovi.
	5. Dodávateľ zabezpečí dopravu objednaného tovaru na miesto dodania určeného odberateľom v objednávke.
	6. Ak nie je dodávateľ schopný dodať objednaný tovar v žiadanom druhu, množstve a termíne, je na túto skutočnosť povinný odberateľa bezodkladne upozorniť.

Článok IV.

Platobné podmienky

1. Dodávateľ je oprávnený dodaný tovar fakturovať faktúrou - daňovým dokladom. Každá faktúra doručená odberateľom na zaplatenie musí obsahovať údaje v zmysle Všeobecných zmluvných podmienok.

Článok V.

Zodpovednosť za vady tovaru a záruka

1. Zodpovednosť za vady tovaru sa spravuje čl. XI Všeobecných zmluvných podmienok.
2. Strany dohody sa dohodli, že dodávateľ poskytuje na tovar, vrátane všetkých jeho súčastí a príslušenstva, záruku za akosť počas doby .............. (doplní sa pre každú rámcovú dohodu podľa konkrétnej časti, či doba (počet mesiacov/ rokov užívania vozidla) / počet najazdených kilometrov ), podľa toho, ktorá skutočnosť nastane skôr.

Článok VI.

Sankcie

1. V prípade omeškania dodávky tovaru (bez vopred písomne dohodnutého náhradného termínu) zaplatí dodávateľ za každý, aj začatý deň omeškania dodávky tovaru odberateľovi zmluvnú pokutu vo výške 0,5 % z ceny nedodaného tovaru.
2. Pre prípad, že odberateľ bude v omeškaní s úhradou faktúry, dodávateľ si môže uplatniť nárok na úrok z omeškania vo výške 0,05 % z dlžnej sumy za každý, aj začatý deň omeškania.

Článok VII.

**Doba trvania dohody a ukončenie dohody**

* 1. Táto dohoda sa uzatvára na dobu určitú v trvaní 24 (dvadsaťštyri) mesiacov odo dňa nadobudnutia jej účinnosti, resp. do vyčerpania finančného limitu – celkovej ceny vo výške XX (doplní sa pre každú rámcovú dohodu podľa konkrétnej časti)**,- € s DPH**, resp. do vyčerpania maximálneho počtu tovaru podľa čl. I. ods. 1.6 tejto dohody, podľa toho, ktorá skutočnosť nastane skôr.
	2. Táto dohoda zanikne:
1. uplynutím času, na ktorý je uzatvorená;
2. vyčerpaním finančného limitu – celkovej ceny;
3. vyčerpaním maximálneho počtu tovaru uvedeného v čl. I ods. 1.6 tejto dohody,
4. písomnou dohodou strán dohody;
5. písomnou výpoveďou odberateľa alebo dodávateľa v dvojmesačnej výpovednej dobe, ktorá začína plynúť prvým dňom mesiaca nasledujúceho po doručení výpovede druhej zmluvnej strane, a to aj bez udania dôvodu
6. odstúpením v zmysle Všeobecných zmluvných podmienok.

Článok VIII.

Subdodávatelia

1. Dodávateľ je povinný uviesť všetkých známych subdodávateľov, ktorí sú známi v čase uzavretia tejto dohody a budú sa podieľať na plnení predmetu dohody, v rozsahu podľa prílohy č. 4 tejto dohody (ďalej len „**zoznam subdodávateľov**“). Príloha č. 4 tvorí neoddeliteľnú súčasť tejto dohody.
2. Dodávateľ je povinný do 48 hodín oznámiť objednávateľovi akúkoľvek zmenu údajov o subdodávateľoch uvedených v zozname subdodávateľov.
3. Ak dôjde k zmene subdodávateľa počas trvania tejto dohody, je dodávateľ povinný písomne oznámiť odberateľovi každú zmenu subdodávateľa, a to najneskôr päť pracovných dní pred dňom, v ktorom má zmena subdodávateľa nastať.
4. Dodávateľ zodpovedá za plnenia na základe tejto dohody tak, ako keby ich realizoval sám. Dodávateľ zodpovedá za odbornú starostlivosť pri výbere subdodávateľa ako aj za výsledok plnenia/plnení vykonanej/vykonaných na základe jednotlivých objednávok.

Článok IX.

Záverečné ustanovenia

* 1. Táto dohoda nadobúda platnosť jej podpísaním oboma stranami dohody a účinnosť dňom nasledujúcim po dni jej zverejnenia na webovom sídle odberateľa podľa ust. § 47a ods. 1 zákona č. 40/1964 Zb. Občianskeho zákonníka v spojení s § 5a zákona č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií).
	2. Pokiaľ nie je v tejto dohode stanovené inak, všetky vzťahy v nej výslovne neupravené sa riadia ustanoveniami Všeobecnými zmluvnými podmienkami, zákonom o verejnom obstarávaní, Obchodným zákonníkom a príslušnými všeobecne záväznými právnymi normami Slovenskej republiky.
	3. Strany dohody sa dohodli, že v prípade rozporu medzi ustanoveniami tejto dohody a ustanoveniami Prílohy č. 2 tejto dohody – Všeobecné zmluvné podmienky, majú prednosť ustanovenia tejto dohody.
	4. V súlade s § 15 zákona o verejnom obstarávaní, súťažnými podkladmi, ako aj v súlade s rozsudkom Súdneho dvora EÚ vo veci C-216/17, môžu k tejto dohode pristúpiť všetky v súťažných podkladoch vymedzené spoločnosti zriadené Odberateľom. Akékoľvek zmeny a dodatky k tejto dohode je možné vykonať len formou očíslovaných písomných dodatkov k dohode po ich odsúhlasení stranami dohody.
	5. Pristúpenie podľa čl. IX ods. 9.3 tejto dohody je možné vykonať uzavretím Dohody o pristúpení k dohode. V prípade pristúpenia niektorej spoločnosti alebo organizácie podľa prvej vety (ďalej len ako „Pristupujúci odberateľ“) bude miestom plnenia tiež adresa určená Pristupujúcim odberateľom v objednávke v zmysle Dohody o pristúpení k dohode. Pristúpenie niektorej zo spoločností alebo organizácií podľa prvej vety nebude mať vplyv na Celkovú cenu Služby.
	6. Dohoda sa vyhotovuje v šiestich (4) vyhotoveniach, pričom každá zo strán dohody dostane po dva (2) vyhotovenia. V prípade postupu podľa článku IX ods. 9.3 tejto dohody bude Dohoda o pristúpení k dohode vyhotovená v 4 (štyroch) rovnopisoch s platnosťou originálu, z ktorých dodávateľ dostane 2 (dva) rovnopisy, odberateľ a Pristupujúci odberateľ po 1 (jednom) rovnopise.
	7. Neoddeliteľnými prílohami tejto dohody sú:
1. **Príloha č. 1** – Technická špecifikácia motorových vozidiel;
2. **Príloha č. 2** – Všeobecné zmluvné podmienky;
3. **Príloha č. 3** – Návrh na plnenie kritéria na vyhodnotenie ponúk (z ponuky predloženej vo verejnom obstarávaní);
4. **Príloha č. 4** – Zoznam subdodávateľov.
	1. Strany dohody vyhlasujú, že sa oboznámili s textom tejto dohody, jej obsahu porozumeli, uzavreli ju slobodne, vážne, určite a zrozumiteľne, nie v tiesni a za nevýhodných podmienok a na znak súhlasu ju dobrovoľne podpisujú.

V Bratislave, dňa .................. V Bratislave, dňa ..................

.............................................. ...................................................

za dodávateľa: za odberateľa:

 **Hlavné mesto SR Bratislava**

 **Ing. arch. Matúš Vallo**

 primátor